د دويم هدف شرح د مؤسسې‌ په توګه ددولت او د هغه د اساسي تقنيني ارکانو د جوړښت پر محور څرخي، څو په اوږدمهال کې د افغانستان دولت د اساسي قانون د طرحې، تصویب او پلي کولو او لدې ا خوا د افغانستان حکومت ته د مشروعيت زمينه رامنځته شي‌ چې د خلکو غوښتني کې منعکس او د هغوی حقونه کې خوندي شي او په اوسني اضطراري حالت کې د هېواد له انزوا او سياسي رکود څخه د خلاصون لپاره لويه جرګه راوغوښتل شي۔

د پورته موخو د پلي کولو په اړه يا دونه وشوه چې د يادو هدفونو د لاسته راوړلو په باب، هدفمن ائتلاف به د دیپلوماتیکو، سیاسي، کلتوري او ټولنیزو فعالیتونو هر اړخیز پروګرام طرح او تطبیق کړي، تر څو له یوې خوا د ایتلاف له اهدافو څخه د دفاع په موخه د ټولنې ذهنیت برابر شي او له بلې خوا په لویه جرګه کې او هم د افغانستان د وضعیت په اړه د ملي او بین المللي خبرو اترو په برخه کې د ائتلاف د استازو د ګډون لپاره زمینې برابرې شي